Märtsis 2010 peeti Euroopa naiste meistrivõistlused koos meeste meistrivõistlustega Horvaatias Rijekas
**Euroopa meistrivõistlused males** (inglise keeles *European Individual Chess Championship*) on Euroopa individuaalsed meistrivõistlused, mida korraldab Euroopa Maleliit (ECU) alates 2000. aastast.

Euroopa meistreid selgitatakse igal aastal. Turniirid mängitakse šveitsi süsteemis. Naistele ja meestele peetakse tavaliselt turniire erinevatel aegadel ja kohtades. Erandlik oli 2010. aasta, kui Horvaatias Rijekas toimusid mõlemad turniirid samal ajal ja samas kohas.

Naiste Euroopa meistrivõistlused males
--------------------------------------

Natalja Žukova
Anna Ušenina
Alina Kašlinskaja
Euroopa naiste meistrivõistluste paremik pääseb järgmistele maailmameistrivõistlustele. Näiteks aprillis 2017 Riias toimunud naiste Euroopa MV turniiri 14 paremat kvalifitseerusid novembris 2018 peetud naiste maailmameistrivõistlustele (64 osavõtjaga turniirile). 

| Aasta | Toimumise koht | Euroopa meister |
| --- | --- | --- |
| 2000 | Batumi | Natalja Žukova, Ukraina |
| 2001 | Varssavi | Almira Skripchenko, Moldaavia |
| 2002 | Varna | Antoaneta Stefanova, Bulgaaria |
| 2003 | Silivri | Pia Cramling, Rootsi |
| 2004 | Dresden | Aleksandra Kostenjuk, Venemaa |
| 2005 | Chișinău | Katerõna Lagno, Ukraina |
| 2006 | Kuşadası | Ekaterina Atalık, Türgi |
| 2007 | Dresden | Tatjana Kossintseva, Venemaa |
| 2008 | Plovdiv | Katerõna Lagno, Ukraina |
| 2009 | Peterburi | Tatjana Kossintseva, Venemaa |
| 2010 | Rijeka | Pia Cramling, Rootsi |
| 2011 | Thbilisi | Viktorija Čmilytė, Leedu |
| 2012 | Gaziantep | Valentina Gunina, Venemaa |
| 2013 | Belgrad | Hoang Thanh Trang, Ungari |
| 2014 | Plovdiv | Valentina Gunina, Venemaa |
| 2015 | Tschakwi | Natalja Žukova, Ukraina |
| 2016 | Mamaia | Anna Ušenina, Ukraina |
| 2017 | Riia | Nana Dzagnidze, Gruusia |
| 2018 | Vysoké Tatry | Valentina Gunina, Venemaa |
| 2019 | Antalya | Alina Kašlinskaja, Venemaa |

#### Eesti naismaletajad Euroopa meistrivõistlustel

2007. aastal Dresdenis Euroopa MV-l sai Valentina Golubenko 16. koha, millega tagas õiguse esineda maailmameistrivõistlustel.

2017. aastal Riias toimunud turniirist võttis osa kokku 144 maletajat. Mai Narva sai 63. Margareth Olde 82. Monika Tsõganova 104. Anastassia Sinitsina 108. ja Regina Narva 124. koha.

2019. aastal Antalyas toimunud turniirist võttis osa kokku 130 maletajat. Mai Narva sai 44. Triin Narva 110. ja Margareth Olde 73. koha.

Euroopa (lahtised) meistrivõistlused males
------------------------------------------

Judit Polgár
Euroopa meistriks lahtisel turniiril (osa võivad võtta ka naismaletajad) on tulnud maletajad Venemaalt (10 kuldmedalit), Ukrainast (2), Horvaatiast (2), Iisraelist (1), Poolast (1), Gruusiast (1), Rumeeniast (1), Prantsusmaalt (1) ja Hollandist (1).

2011. aastal Prantsusmaal Aix-les-Bains'is toimunud Euroopa meistrivõistlustel võitis pronksmedali Ungari suurmeister Judit Polgár (kuldmedali sai suurmeister Vladimir Potkin).

Vaata ka
--------

* Euroopa noorte meistrivõistlused males
* Euroopa juunioride meistrivõistlused males
* Euroopa veteranide meistrivõistlused males
* Euroopa meistrivõistlused kiir- ja välkmales
* Maailmameistrivõistlused males

Viited
------

1. 1 2  Women's European Individual Chess Championship 2019. eiwcc2019.tsf.org

Välislingid
-----------

* Arhiiviandmeid. chess-results.com